અહેવાલો અનુસાર સેંકડોની સંખ્યામાં વિદ્યાર્થીઓએ રેલવેની સરકારી નોકરીઓ માટે આજે સવારે આંદોલન શરૂ કર્યું હતું. રેલવે ટ્રેક પર બેઠેલા વિદ્યાર્થીઓને હટાવવા માટે પોલીસ પહોંચી ગઈ હતી અને તેમના પર લાઠીચાર્જ કર્યો હતો. ઓફિસ ટાઈમ હોવાથી સીએસટી અને માટુંગાની લાઈન પર વધુ ટ્રાફિક હોવાથી લોકો અટવાઈ ગયા હતા. વિદ્યાર્થીઓના દેખાવોને કારણે લોકલ ટ્રેન ઉપરાંત લાંબા અંતરની ટ્રેન પણ મોડી દોડી રહી છે.